Hans Richter (artista)

Hans Jihannes Siegfried Richter (Berlin, 1888ko apirilaren 6a – Minusio, 1976ko otsailaren 1a) alemaniar margolari dadaista, artista grafiko, zinemagile abangoardista eta artearen historialaria izan zen.

Abangoardiako artearen pertsonaia nagusietako bat izan zen 1910eko eta 1920ko hamarkadetan, bai eta espresionismo, dadaismo, konstruktibismo eta neoplastizismoa ere.

1908an Berlingo Arte Ederren Akademian sartu zen eta 1909an Erromakoan. Arte modernoarekin harremanetan jarri zen lehen aldiz 1912an, Der Blaue Reiter taldeko kideekin eta 1913an Der Sturm galeriarekin. 1914an kubismoaren eragina jaso zuen.

1916an zauritu zuten Lehen Mundu Gerran, eta armadan baja eman zioten. Urte hartan egin zuen lehen erakusketa Munichen. Zürichera bidaiatu zuen, Tristan Tzara, Marcel Janco, Jean Arp eta Hugo Ball ezagutu zituen eta Dada taldean sartu zen.

Artistaren betebeharra politikan inplikatzea eta gerra amaiera eta iraultza babestea zela uste zuen. 1917an arte abstraktuko lehen lanak sortu zituen eta 1918an zinemarekin esperimentatzen hasi zen. 1919an Züricheko Artista Iraultzaileen Elkartearen sortzaileetako bat izan zen eta 1920an De Stijl-en parte hartu zuen.

1933an naziek Berlingo haren estudioa eta haren lanak suntsitu zituzten eta artista endekatutzat jo zuten. Nazionalitate alemaniarra ere kendu zioten.

Richter 1940an iritsi zen Estatu Batuetara. Zinema irakaslea izan zen eta filmak filmatzen eta erakusketak antolatzen aritu zen dadaismoarekiko interesa sustatzeko. 1965ean Dada: Art and Anti-Art liburua idatzi zuen.

 Filmografia 
 Rhythmus 21 (1921)
 Rhythmus 23 (1923)
 Rhythmus 25 (1925)
 Filmstudie (1926) with music by Hans Heinz Stuckenschmidt
 Inflation (1927)
 Vormittagsspuk ("Ghosts Before Breakfast", with music by Hindemith) (1928)
 Zweigroschenzauber (1929)
 The Storming of La Sarraz (written only, directed by Sergei Eisenstein, lost) (1929)
 Rennsymphonie (1929)
 Alles dreht sich, alles bewegt sich (1929)
 Everyday (1929)
 Neues Leben (1930)
 Europa Radio (1931)
 Hallo Everybody (1933)
 Keine Zeit für Tränen (1934)
 Vom Blitz zum Fernsenhbild (1936)
 Dreams That Money Can Buy (1947)
 8 x 8: A Chess Sonata in 8 Movements (1957)
 Dadascope (1961)
 From the Circus to the Moon (1963)

 Kanpo estekak 

Kategoria:Berlindarrak
Kategoria:Alemaniako margolariak
Kategoria:Dadaismoko margolariak
Kategoria:Alemaniako zinema zuzendariak
Kategoria:Ameriketako Estatu Batuetako zinema zuzendariak
Kategoria:Artearen historialariak